Il-foresti huma kruċjali għal futur sostenibbli Illum il-Kunsill adotta konklużjonijiet li jipprovdu gwida politika dwar il-protezzjoni u r-restawr tal-foresti tad-dinja. L-istati membri jilqgħu l-komunikazzjoni tal-Kummissjoni dwar it-tisħiħ tal-azzjoni tal-UE f'dan il-qasam. Il-foresti għandhom rwol ewlieni fl- azzjoni klimatika minħabba l-poter tagħhom li jassorbu l-gassijiet serra. Il-maġġoranza tal-bijodiversità tad-Dinja tinsab fil-foresti. It-tkabbir tal-popolazzjoni u d-domanda dejjem tikber għall-ikel iwasslu biex il-foresti jinbidlu f'art agrikola, u għal enfasi akbar fuq il-produttività agrikola. Il-Kunsill u l-istati membri huma mħassba ħafna li l-politiki attwali u l-azzjoni fil-livell globali dwar il- konservazzjoni, ir-restawr u l-ġestjoni sostenibbli tal-foresti mhumiex biżżejjed biex iwaqqfu d-deforestazzjoni. Huma jaqblu li hija meħtieġa azzjoni msaħħa tal-UE u jinkoraġġixxu lill-Kummissjoni biex b'mod urġenti tagħti prijorità u timplimenta l-azzjonijiet stabbiliti fil-komunikazzjoni tagħha, flimkien mal-istati membri, l-industrija, l-organizzazzjonijiet u l-istituzzjonijiet, is-soċjetà ċivili u l-pajjiżi sħab bħala parti mill- Patt Ekoloġiku Ewropew titnaqqas l-impronta tal-konsum tal-UE fuq l-art , il-Kunsill u l-istati membri jitolbu li l-Kummissjoni tħaffef valutazzjoni ta' miżuri ġodda regolatorji u mhux regolatorji min-naħa tad-domanda u tipproduċi proposti għal dan il-għan. Dawn il-miżuri jinkludu s-sensibilizzazzjoni tal-konsumaturi, l-impenji mill-industrija u l-kooperazzjoni mal-pajjiżi produtturi. Il-Kunsill u l-istati membri tiegħu huma impenjati li jsaħħu l-kooperazzjoni internazzjonali u li jaħdmu ma' pajjiżi sħab biex jippromwovu azzjoni kontra d-deforestazzjoni u d-degradazzjoni tal-foresti , speċjalment mill-produzzjoni agrikola f'konformità mat-tliet pilastri tal-iżvilupp sostenibbli. Huwa rakkomandat li jkun hemm approċċ ta' sħubija għall-kooperazzjoni mal-pajjiżi produtturi. Huma jirrakkomandaw ukoll li jiġu proposti, għall- ftehimiet kummerċjali komprensivi rilevanti ġodda kollha , dispożizzjonijiet speċifiċi dwar il-ġestjoni sostenibbli tal-foresti u prodotti bażiċi agrikoli sostenibbli u mingħajr deforestazzjoni. Id-direzzjonar mill-ġdid tal-finanzjament lejn prattiki ta' użu tal-art sostenibbli huwa wkoll għan ta' min isegwi. Il-Kunsill u l-istati membri jenfasizzaw l-importanza li jiġi mmobilizzat finanzjament adegwat mis-sorsi rilevanti kollha biex tiżdied l-azzjoni għall-protezzjoni u r-restawr tal-foresti tad-dinja. Fil-kuntest tal-appoġġ għar-riċerka u l-innovazzjoni, il-Kunsill u l-istati membri tiegħu jilqgħu l-objettiv li jiġi stabbilit osservatorju tal-UE u jistiednu lill-Kummissjoni biex tikkoopera mas-sistemi tad-data globali tal-foresti li diġà jeżistu. Jistiednu wkoll lill-Kummissjoni biex tikkunsidra l-fattibbiltà ta' mekkaniżmu ta' twissija bikrija biex jiġu nnotifikati l-konsumaturi, l-awtoritajiet pubbliċi u l-kumpaniji li jakkwistaw merkanzija minn żoni f'riskju ta' deforestazzjoni. Konklużjonijiet tal-Kunsill dwar il-komunikazzjoni dwar it-tisħiħ tal-azzjoni tal-UE għall-protezzjoni u għar-restawr tal-foresti tad-dinja, 16 ta' Diċembru 2019 Din ir-riżorsa bħalissa hi disponibbli biss bil-lingwa jew il-lingwi li ġejjin: Diskussjoni fil-Kunsill Agrikoltura u Sajd dwar it-tisħiħ tal-azzjoni tal-UE għall-protezzjoni u għar-restawr tal-foresti tad-dinja (webcast irreġistrat, 14 ta' Ottubru 2019) Komunikazzjoni mill-Kummissjoni: Tisħiħ tal-azzjoni tal-UE għall-protezzjoni u għar-restawr tal-foresti tad-dinja (23 ta' Lulju 2019) Rieżami tal-Istrateġija tal-UE għall-Foresti: Konklużjonijiet tal-Kunsill (stqarrija għall-istampa, 15 ta' April 2019) Il-Kunsill jistipula l-pożizzjoni tal-UE għall-konferenza tan-NU dwar il-klima COP25 (stqarrija għall-istampa, 4 ta' Ottubru 2019) Diskors mill-President Donald Tusk waqt il-laqgħa dwar l-azzjoni għall-Amażonja (23 ta' Settembru 2019) L-UE u l-Vjetnam jiffirmaw ftehim għall-infurzar aħjar tal-liġi tal-foresti, il-governanza u l-kummerċ (stqarrija għall-istampa, 19 ta' Ottubru 2018) Protezzjoni u ġestjoni aħjar tal-art u l-foresti madwar l-Unjoni: il-Kunsill jadotta regolament ġdid (stqarrija għall-istampa, 14 ta' Mejju 2018) Diplomazija dwar il-klima: il-Kunsill jadotta konklużjonijiet (stqarrija għall-istampa, 18 ta' Frar 2019) Ara l-paġna tal-laqgħa